Keb Cuevas

**Keb Cuevas** (; ; ipinanganak **Kevin San Miguel Cuevas**; October 6, 1995) ay isang Pilipinong digital agriculturist, data scientist, tagapagturo, mamamahayag, at social entrepreneur. Kilala siya sa kanyang mga adbokasiya sa *digital agriculture*, *agribusiness development*, at *makataong inobasyon.* 

Siya ay nakilala sa kanyang mga nilalaman tungkol sa siyensiya, polisiya, ekonomiks, at mga trivia hinggil sa pagkain at agrikultura. Siya ang nagtatag ng Tagani at Taxikel, dalawang startup na tumugon sa mga suliranin sa agrikultura at rural transport gamit ang teknolohiya. Siya rin ang kasalukuyang *Chief Agriculturist* ng KEBCO Philippines, isang institusyon para sa inobasyon at responsableng teknolohiya sa agrikultura. Siya rin ay dating isang mamamayayag sa social news website na Rappler.

Siya ay pinarangalan ng prestihiyosong pagkilala mula sa Young Southeast Asian Leaders Initiative o YSEALI sa larangan ng Social Entrepreneurship at Economic Development noong 2018.

## Maagang Buhay at Edukasyon 
Lumaki sa pamilya ng mga *informal settlers* si Cuevas sa lungsod ng Las Piñas, isang karanasan na humubog sa kanyang pananaw ukol sa kahirapan, hustisyang panlipunan, at agrikultura. Ipinanganak siya sa pamilya ng mga magsasakang lumipat sa Kamaynilaan para sa mas magagandang oportunidad.

Nag-aral siya ng *BS Biology* sa Adamson University bago lumipat sa Unibersidad ng Pilipinas Los Baños kung saan nagtapos siya ng *BS Agribusiness Management* noong 2017. Siya ay isang lisensyadong agrikultor o *licensed agriculturist*. 

Siya ay nag-tapos ng isang *Post Graduate Fellowship in Economic Development* sa Brown University noong 2018 bilang parangal ng U.S. Department of State.

Siya rin ay nag-aral ng *Professional Master’s in Data Science* mula sa Technological Institute of the Philippines noong 2022 at *Doctor of Philosophy in Data Science* sa Unibersidad ng Pilipinas Diliman noong 2023. 

Noong 2025, siya ay pumasok sa Master of Legal Studies–Juris Doctor (MLS–JD) program sa Adamson University College of Law.

## Karera 
### Tagani at Taxikel 
Noong 2017, itinatag ni Cuevas ang Tagani, sa edad sa 22, isang digital agriculture platform na tumutulong sa mga magsasaka sa marketing, edukasyon, at pag-access ng teknolohiya. Sa ilalim ng Tagani, siya ay nanalo ng maraming parangal mula sa Globe Future Makers, UNDP Youth Co:Lab, at World Vision.
 in Bangkok]]
Noong 2020, pinangunahan niya rin ang Taxikel, isang platform para sa tricycle-hailing at rural delivery, na nanalo sa mga kompetisyon ng UNDP Philippines at Youth Co:Lab ASEAN.

### Pagiging Mamamahayag 
Bilang dating mamamahayag sa Rappler, sumulat si Cuevas ng mga artikulo ukol sa teknolohiya, agrikultura, climate change, at karapatang pantao. Naranasan niya ang panunupil sa media noong administrasyong Duterte, kung kailan aktibong inaakusahan si Maria Ressa at ang Rappler.

### Ekonomiks at Data Science 
Nagsilbi siya bilang Division Chief sa National Innovation Council sa ilalim ng National Economic and Development Authority (NEDA) noong panahon ng pandemya, at bilang Manager for Analytics ng Solaire Resort. Kasalukuyan siyang Data Science Product Manager for Cybersecurity Threat Intelligence. Kanyang binigyang-diin ang mga sistemikong isyu sa sektor ng agrikultura sa Pilipinas, tulad ng pagsasamantala ng mga middlemen sa mga magsasaka. Nagpanukala siya ng mga solusyon tulad ng pagtatayo ng mga pasilidad para sa post-harvest at pagpapatupad ng transparent na mekanismo ng pagpepresyo upang mapabuti ang access ng mga magsasaka sa merkado.

### Kalusugan ng Isip at Urban Gardening 
Noong 2021, lumahok si Cuevas sa *Wellness Check Series* ng Department of Education, kung saan tinalakay niya ang benepisyo ng urban gardening para sa kalusugan ng isip. Kanyang ipinunto na ang paghahalaman sa lungsod ay maaaring magsilbing therapeutic na aktibidad na nagpapabuti ng well-being at nagtataguyod ng kamalayan sa kapaligiran.

### Karapatang LGBTQ+ at Representasyong Kultural 
Bilang isang drag artist na kilala bilang Kym Chua Valencia, si Cuevas ay aktibong tagapagsulong ng karapatan ng LGBTQ+ community. Kanyang sinusuportahan ang pagpasa ng SOGIE Equality Bill at nagsusulong ng mas malawak na access sa HIV/AIDS prevention.

Noong 2021, naging bahagi siya ng diskurso hinggil sa representasyong kultural matapos ang kontrobersya sa pagitan ni Nas Daily at ng tribal tattoo artist na si Whang-od, kung saan kanyang binigyang-diin ang kahalagahan ng etikal na storytelling at responsableng social entrepreneurship.

## Personal na Buhay 
Pumanaw ang kanyang ama noong 2018 habang siya ay nasa unang biyahe sa Estados Unidos bilang isang fellow. Ang karanasang ito ay naging mahalaga sa kanyang personal na paglago at pananaw sa buhay. Siya ay isang tagasunod ng Budismo.

## Diskograpiya 
### Telebisyon 
## Mga sanggunian 
Kategorya:Ipinanganak noong 1995
Kategorya:Mga Pilipino
Kategorya:Mga Tagalog
__INDEX__

## Panlabas na mga Kawing 
* Opisyal na website
* MuckRack Biography
* Wikipedia (Ingles)__FORCETOC__
__NOEDITSECTION__
__NEWSECTIONLINK__